《游陈氏东皋别业同欧嘉可黎美周陈园公》
明代·谢宗鍹

荷照新陂柳十围，葛衫轻试晚凉稀。观濠惠子元同约，看竹王猷屡未归。

坐即邀僧分野翠，吟常并鹤到斜晖。墨香记取留题处，蕉影青摇白板扉。

作者简介：谢宗鍹（？ — 一六五〇），字儒美，号莱屿。澄海人。明思宗崇祯十二年（一六三九）解元。官建昌府通判。明亡，无意仕进，闭户读书，终于家，友人私谥贞穆先生。有《观古堂集》、《遁斋集》、《禦冷斋诗集》。清康熙《潮州府志》卷九上、清乾隆修《潮州府志》卷二九有传。